Schleicher ASG 29

Schleicher ASG 29 – 2006 m. Vokietijos įmonės „Alexander Schleicher GmbH & Co“ pradėtas gaminti vienvietis sportinis sklandytuvas.

Orlaivis eksploatuojamas tiek pagal 18 metrų klasės, tiek ir pagal 15 metrų klasės varžybų taisykles. Indekse esanti raidė „G“ nurodo konstruktorių – Michaelį Grainerį (vok. Michael Greiner).

Konstrukciškai „ASG 29“ yra populiaraus modelio „ASW-27“ modifikacija ir sertifikavimo tikslais jis įvardijamas „ASW-27-18“.

2020 m. vietoje „ASW 29“ pradėta gaminti vėlesnė modifikacija „Schleicher AS 33“.

 Konstrukcija 
„ASG 29“ yra gaminamas iš anglies, aramido ir polietileno pluoštu sustiprinto plastiko kompozito. Sparnuose įrengti užsparniai ir vingletai. Sklandytuvas yra lengvas, tačiau gali vežti iki 170 litrų vandens balasto, užtikrinančio platų sparnų apkrovų diapazoną.

Nemotorizuota versija pirmąjį skrydį atliko 2005 m. lapkričio 9 d. „E“ versija, komplektuojama su vidaus degimo varikliu „SOLO 2350“ (dvitaktis, išvysto 18 AG), buvo sertifikuota 2008 m. vasario mėn.

Iki 2014 metų rugpjūčio „Alexander Schleicher GmbH & Co“ pagamino 163 motorizuotus ir 87 nemotorizuotus „ASG 29“.

 Lietuvoje 
2023 m. duomenimis, Lietuvoje buvo įregistruotas vienas ASG 29 (registracijos Nr. LY-VAR, anksčiau eksploatuotas Vokietijoje, Nr. D-9529), pagamintas 2017 m. vasario mėn. (serijos Nr. 2923).Lietuvoje registruotų civilinių orlaivių sąrašas , Transporto kompetencijų agentūra Gamintojo duomenimis šis orlaivis buvo modifikuotas, jame įrengtas elektrinis variklis, leidžiantis savarankiškai pakilti.Schleicher ASG 29 production list, Rawsey.co.uk

2023 m. pasaulio sklandymo čempionate (Narromine, Naujasis Pietų Velsas, Australija) 15 m. klasėje sklandytuvu ASG 29 E (Nr. VH-GHS, serijos Nr. 29040) varžėsi Lietuvos sportininkas, Lietuvos sklandymo sporto federacijos prezidentas Linas Miežlaiškis.Pilots, 37th FAI World Gliding Championships, Narromine, Australia,    3 December 2023 – 16 December 2023

 Specifikacijos (su 18 m sparnais) 
Bendrosios charakteristikos

 Įgula: One
 Keliamoji galia: 202 kg vandens balasto
 Ilgis: 6,59 m
 Sparno mojis: 18.00 m
 Aukštis: 1,30 m
 Sparno plotas: 10,5 m²
 Sparno proilgis: 30,4
 Svoris:
 tuščio: 280 kg
 maksimalus kilimo: 600 kg
 Jėgainė: 1 × SOLO 2350 (E)

Skrydžio duomenys

 Maksimalus greitis: 270 km/h (168 mylios per valandą, 146 mazgai)
 Aerodinaminė kokybė: 50
 Žemėjimo greitis: 0,47 m/s (92,5 pėdos/min.)

 Šaltiniai 

Kategorija:Schleicher orlaiviai
Kategorija:Sklandytuvai
Kategorija:Vidursparniai